इक्क सपाही नड़ोए च रलियै अशरफ कोल जाई पुज्जा ते उन्न पोस्टमार्टम दी रपोट उसी सौंपी। अशरफ नै इक्क बक्खी जाइयै रपोट पढ़ी। लिखे दा हा, ‘जिंदू दियां घरीटा नैंह् ते कुसै चुब्भने आह्ली चीजै दियां न ते थाह्र-थाह्र नील कुतै बार-बार तरटोने नै पेदे न। सिरै दा पिछला हिस्सा जोरै नैं भुंञा लग्गनें करी मौत होई दी ऐ। पतारने दा जत्न इनें सारी गल्लें दा मूल कारण ऐ। मौती दा समां साड्ढे सत्त ते रातीं साड्ढे अट्ठ बजे दै बिच्च ऐ।’ अशरफ नै तैह् करियै रपोट खीस्सै पाई लेई ते नड़ोए च आई रलेआ। नड़ोऐ चलदे-चलदे ओह् खींगरी अक्खीं मुल्जमैं ई दिक्खी लैंदा हा।